Diari Oficial de la Generalitat Valenciana


Sumari del DOGV 4828, del 26-08-2004 (2004/8605)

RESOLUCIÓ de 8 de juliol de 2004, del conseller de Sanitat, mitjançant la qual es denega l'autorització d'una nova oficina de farmàcia en aplicació del mòdul turístic al municipi de Segorbe.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4828

Data del DOGV
:   26-08-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/8605


Data del document
:   08-07-2004

Organisme emissor
:   Conselleria de Sanitat

Tipus de document
:   Resolució

Descriptors 

:   * Segorbe
    * farmacologia
    * legislació farmacèutica
    * procediment administratiu

RESOLUCIÓ de 8 de juliol de 2004, del conseller de Sanitat, mitjançant la qual es denega l'autorització d'una nova oficina de farmàcia en aplicació del mòdul turístic al municipi de Segorbe. [2004/X8605]
  
Vist l'expedient iniciat a instància de Patricia Martínez Rodes, en data 7 de juliol de 2003, a fi de sol·licitar l'autorització d'una nova oficina de farmàcia al municipi de Segorbe, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i examinats els següents:
  
Antecedents de fet
  
I. Per Patricia Martínez Rodes, en data 7 de juliol de 2003, se sol·licita l'autorització d'una nova oficina de farmàcia en el municipi de Segorbe, en aplicació del Mòdul Turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana i de conformitat amb el que estableix l'article 4 del Decret 149/2001, de 5 d'octubre, mitjançant el qual s'estableix el procediment per a l'autorització de noves oficines de farmàcia.
  
II. El tràmit de l'expedient es posà de manifest als farmacèutics del municipi de Segorbe i es va formular un escrit d'oposició a la concessió de l'autorització sol·licitada per part d'Ana María Torres Comes i una altra.
  
III. Tramitat en expedient segons el que disposa el Decret 149/2001, de 5 d'octubre, mitjançant el qual s'estableix el procediment per a l'autorització de noves oficines de farmàcia, per la Direcció General de Farmàcia i Productes Sanitaris, s'emet informe desfavorable a la concessió de l'autorització sol·licitada.
  
Als anteriors fets s'apliquen els següents:
  
Fonaments jurídics
  
I. Esta Conselleria de Sanitat és competent per a resoldre la present sol·licitud segons que disposen el Reial Decret 278/80, de 25 de gener, sobre transferència de competències en matèria de sanitat; Llei 5/1983, de 30 de desembre, de Govern Valencià, la Llei 6/1998, de 22 de juny, d'Ordenació Farmacèutica de la Comunitat Valenciana, Decret 149/2001, de 5 d'octubre, mitjançant el qual s'estableix el procediment per a l'autorització de noves oficines de farmàcia i el Decret 116/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat.
  
II. El certificat de la secretària de l'Ajuntament de Segorbe, de data 13 d'agost de 2003, realitza una aproximació del nombre d'habitatges de segona residència, i acredita amb exactitud el nombre de places hoteleres, càmpings.
  
No obstant això i encara que s'admetera la dada aproximada que s'aporta, d'acord amb l'article 4 del Decret 149/2001, de 5 d'octubre, del Govern Valencià, mitjançant el qual s'estableix el procediment per a l'autorització de noves oficines de farmàcia i en aplicació de l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana, que estableix que ?per al càlcul de la població estacional es computaran els habitatges de segona residència, places hoteleres, càmpings i la resta d'allotjaments temporals que s'acrediten pels organismes oficials competents, en un 20% de la seua capacitat, imputant-se als habitatges de segona residència una capacitat de quatre habitants per habitatge?, es deduïx que:
  
- 980 habitatges de segona residència x 4 habitants x 0,2 = 784 h.
  
- 124 places d'hotel x 0.2 = 25 h.
  
- 244 places de càmping x 0.2 = 49 h.
  
Total = 858 h.
  
Per tant, el total de 858 habitants estacionals és molt inferior al nombre d'habitants necessari per a l'obertura d'una nova oficina de farmàcia en aplicació del mòdul turístic complementari que se xifra en 3.500 habitants estacionals, segons que estableix l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana.
  
En conseqüència, vistos els anteriors fets i fonaments jurídics, resolc denegar l'autorització administrativa per a l'establiment d'una nova oficina de farmàcia al municipi de Segorbe, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica, formulada a instància de Patricia Martínez Rodes.
  
Notifiqueu la present resolució a les persones interessades amb l'advertiment que posa fi a la via administrativa i que hi poden interposar un recurs contenciós administratiu en el termini de dos mesos, comptadors des de l'endemà de la data de publicació, davant la Sala Contenciosa Administrativa del Tribunal Superior de Justícia de la Comunitat Valenciana o, potestativament recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.